KINNITATUD

kantsleri 28.11.2024 käskkirjaga nr 47

Lisa

**Taotlusvorm riigieelarvelise toetuse taotlemiseks (ministri otsustuskorras ja konkursi korral)**

|  |
| --- |
| **1.Taotleja nimi ja registrikood:** Eesti Psühhiaatrite Selts MTÜ, 80026686 |
| **2. Taotleja juriidiline aadress:** Raja 31, 50417 Tartu |
| **3. Kontaktandmed (telefon ja e-posti aadress):** eps@psy.ee |
| **4. Arvelduskonto number, viitenumber, pank:** Swedbank E032200001120111810 |
| **5. Taotletav summa:** 57 000 EUR, millest I etapp november – detsember 2025: 18 450 EUR ja II etapp jaanuar – veebruar 2026: 38 550 EUR. |
| **6. Toetuse kasutamise eesmärk:**  Projekti eesmärk on täiendada ja valideerida meeleolu- ja ärevushäirete raviteekonna (MÄRT) standard ning töötada välja maakondlik piloteerimisplaan, mis loob aluse meeleolu- ja ärevushäirete raviteekonna rakendamiseks. |
| **7. Tegevuse elluviimise periood:**  I etapp: november – detsember 2025  II etapp: jaanuar – veebruar 2026 |
| **8. Tegevuste kirjeldus koos ajagraafikuga (kululiigid peavad ühtima punkti 14 finantseelarvega)**   |  |  |  | | --- | --- | --- | | **Aeg** | **Tegevus** | **Tulemus** | | *I etapp: november - detsember 2025*  *Eesmärk: meeskonna töö ühtlustamine ja ravistandardi täpsustamine* | | | | *November 2025* | *Projekti avakoosolek, sh uute ekspertliikmete kaasamine. Senise töö ülevaade, eesmärkide ja ajakava kinnitamine, tööülesannete ja vastutuste jaotus.* | *Meeskonnal on ühine arusaam projekti eesmärkidest, ajakavast ja rollijaotusest.* | | *November 2025 - detsember 2025* | *Standardi sisu ülevaatus ja täiendamine, sh töögruppide arutelud psühhiaatria, vaimse tervise ja pereõenduse, perearstinduse ja psühholoogia vaates.*    *Lisaks veebikohtumistele (minimaalselt 2 x kuus) viiakse läbi üks kohapeal kohtumine Tallinnas/Viljandis, kuhu kaasatakse projekti meeskonnaliikmed.* | *Täiendatud standardi versioon, valideerimisprotsessi ettevalmistus* | | *November – detsember 2025* | *Regulaarsete veebikohtumiste korraldamine (vähemalt 2× kuus) ning üks kontaktkohtumine Tallinnas või Viljandis projektimeeskonna ja siduspartneritega.* | *Koondatud sisend töögruppidelt, ühtlustatud seisukohad ja edasised sammud kinnitatud.* | | *Detsember 2025- jaanuar 2026* | *Standardi valideerimine ja osapooltelt laekuva tagasiside analüüs, täienduste tegemine ja lõppversiooni koostamine.* | *Lõplik valideeritud standard, osapoolte kooskõlastused dokumenteeritud.* | | *Detsember 2025* | *I etapi vahekokkuvõtte ja aruande koostamine ning esitamine toetuse andjale.* | *Esitatud projekti vahearuanne ja kooskõlastatud tegevusplaan järgmiseks etapiks.* | | *II etapp: jaanuar- veebruar 2026*  *Eesmärk: maakondliku piloteerimise kavandamine ja Tervisekassa innovatsioonitoetuse taotluse ettevalmistus* | | | | *Jaanuar 2026 (algus)* | *I etapi kokkuvõte, töögruppide (mõõdikute, eetikakomitee taotluse, koolitus- ja kommunikatsiooniplaani, pilootmaakonna, Tervisekassa innovatsioonitoetuse taotlemine) moodustamine ja rollide jaotuse kinnitamine.* | *Kinnitatud töökorraldus ja tööjaotus teise etapi tegevuste elluviimiseks.* | | *Jaanuar 2026* | *Pilootmaakonna (Viljandi) piloteerimisplaani koostamise alustamine, teenusekorralduse ja osapoolte kaardistamine.* | *Esmane maakondliku piloteerimisplaani kavand.* | | *Jaanuar–veebruar 2026* | *Töögruppide töö sisendi koondamine maakondliku piloteerimisplaani koostamiseks.* | *Kokkuvõtlik sisend maakondliku piloteerimisplaani koostamiseks.* | | *Veebruar 2026 (II pool)* | *Maakondliku piloteerimisplaani kooskõlastamine Tervisekassa ja Sotsiaalministeeriumi vaimse tervise osakonnaga.* | *Kooskõlastatud maakondlik piloteerimisplaan.* | | *Veebruar 2026* | *Innovatsioonitoetuse (Tervisekassa) taotluse koostamine, projekti lõppkoosolek ning aruandlus.* | *Esitatud lõpparuanne koos täiendavate dokumentidega.* |   Erinevalt varasemast üle-eestilisest kavast keskendub projekt ühele pilootmaakonnale (Viljandi), kus arendatakse ja testitakse standardi rakendamist reaalses teenusekeskkonnas. Selline lähenemine võimaldab tulemusi saavutada realistlikus mahus ning loob tugeva aluse hilisemaks üleriigiliseks juurutamiseks.  **Oodatavad tulemused:**   * **Meeleolu- ja ärevushäirete raviteekonna (MÄRT) standard** on lõplikult valminud, valideeritud seotud osapooltega\* ning kohandatud maakondliku piloteerimise konteksti. * **Maakondlik piloteerimisplaan**, sh mõõdikute loend, koolitus- ja kommunikatsiooniplaan ning eetikakomitee taotlus, on koostatud ja kooskõlastatud Tervisekassa ning Sotsiaalministeeriumi vaimse tervise osakonnaga. * **Tervisekassa innovatsioonitoetuse taotlus** on koostatud projekti jätkutegevuste elluviimiseks.   \* seotud osapooled, kellega uut standardit kooskõlastatakse (sõnastatud MÄRT meeskonna poolt Tervisekassa kiirendiprogrammi raames):   * Eesti Perearstide Selts * Eesti Psühhiaatrite Selts * Eesti Õdede Liit (sh EÕL Vaimse tervise õenduse seltsing) * Eesti Pereõdede Ühing * Eesti Kliiniliste Psühholoogide Kutseliit * Eesti Psühholoogide Liit * Tervise Arengu Instituut (TAI) * Tervisekassa * Sotsiaalministeeriumi vaimse tervise osakond * Eesti Psüühikahäiretega Inimeste ja Lähedaste Huvikaitse Liit (EPill) * Eesti Puuetega Inimeste Koda (EPIKoda) * MTÜ Depressioonivaba Eesti * Eesti Psühhosotsiaalse Rehabilitatsiooni Ühing (EPRÜ) * Tallinna Taastumise Kool (sh Dagman Narusson, Katrin Tsuiman) * Eesti Vaimse Tervise ja Heaolu Koalitsioon (VATEK) * Eesti-Rootsi Vaimse Tervise ja Suitsidoloogia Instituut (ERSI) * Eesti Inimõiguste Keskus * Kogemusnõustajate Koda |
| **9. Mõõdetav tulemus ja sihtrühm**  **Sihtrühm:** Meeleolu- ja/või ärevushäire kahtluse või varasema diagnoosiga inimesed ja nende lähedased, eelmainitud patsiendigrupi ja/või nende lähedastega kokku puutuvad spetsialistid, tervishoiuteenute korraldajad, tervishoiuteenuste rahastajad.  **Tulemused (mõõdetavad):**   * Meeleolu- ja ärevushäirete standard on valideeritud ja kohandatud pilootmaakonna rakenduskonteksti. * Maakondlik piloteerimisplaan on koostatud ja kooskõlastatud Tervisekassa ning Sotsiaalministeeriumi Vaimse Tervise osakonnaga. * Mõõdikute loend, samuti koolitus- ja kommunikatsiooniplaan on valminud ja integreeritud piloteerimisplaani. * Eetikakomitee taotlus on koostatud. * Tervisekassa innovatsioonitoetuse taotlus on koostatud. |
| **10. Kas küsitud tegevuse rahastamiseks kasutatakse muud rahastust, sh koostööpartnerid (KOV, omafinantseering jne) või lisatakse omafinantseeringut. Palun loetleda**  Ei. |
| **11. Mis mõju avaldab tegevus organisatsioonile, ühiskonnale**  **Mõju organisatsioonile:** MÄRT raviteekonna standardi arendamine, valideerimine ja piloteerimise ettevalmistus loob Eesti Psühhiaatrite Seltsile ning teistele seotud erialaseltsidele süsteemse tööriista, mis toetab tõenduspõhist, koordineeritud ja patsiendikeskset vaimse tervise käsitlust. Loodav standard on praktiline töövahend kõigile spetsialistidele, kes tegelevad meeleolu- ja ärevushäirete ennetamise, diagnoosimise ja raviga – sealhulgas perearstidele ja -õdedele, psühhiaatritele, kliinilistele psühholoogidele ning teistele tervishoius töötavatele tugispetsialistidele.  Standard on praktiline tööriist, mis kirjeldab erinevate spetsialistide rolli meeleolu- ja ärevushäirete patsientide ravis ning aitab luua ühtse koostöömudeli nende vahel. See lihtsustab töökorraldust, parandab infovahetust ja vähendab teenuste killustatust. Selle tulemusena paraneb teenuse kvaliteet, ravi järjepidevus ja patsiendikogemus. Projekt tugevdab erialaseltside ja tervishoiupartnerite koostööd, loob selged rollid ja vastutused raviteekonna kujundamisel ning rakendamisel. See suurendab organisatsioonide võimekust osaleda riiklike tervishoiuteenuste arendamises ning tagada ühtne kvaliteedistandard vaimse tervise valdkonnas  **Mõju ühiskonnale:** MÄRT raviteekonna standardi loomine ja valideerimine avaldab laiaulatuslikku positiivset mõju ühiskonnale, aidates vähendada vaimse tervise teenuste killustatust ning parandades abi kättesaadavust, järjepidevust ja kvaliteeti. Struktureeritud ja koordineeritud raviteekond toetab varasemat sekkumist, sujuvat koostööd eri spetsialistide vahel ning võimaldab inimestel kiiremini taastuda ja naasta igapäevaellu.  Selged ravipõhimõtted, vastutused ja kvaliteedistandardid vähendavad abita jäämise riski, suurendavad ravi tulemuslikkust ja usaldust tervishoiusüsteemi vastu ning aitavad pikemas perspektiivis vähendada nii tervishoiu- kui ka sotsiaalkulusid. Arendus mõjutab otseselt meeleolu- ja/või ärevushäire kahtluse või diagnoosiga inimesi ja nende lähedasi, samuti spetsialiste, kes selle sihtrühmaga igapäevaselt töötavad – perearste, õdesid, psühhiaatreid, psühholooge ja teisi tervishoiusüsteemi tugispetsialiste. Kaudselt toetab projekt tervishoiuteenuste korraldajaid ja rahastajaid, pakkudes ühtset raamistikku, mille abil saab vaimse tervise teenuseid tõhusamalt planeerida ja juhtida. MÄRT projekt toetab vaimse tervise teenuste arengut, mis põhineb koostööl, taastumiskesksel ja teaduspõhisel lähenemisel, aidates seeläbi tugevdada ühiskonna vaimset heaolu ja töövõimet. |
| **12. Kas nimetatud tegevused jätkuvad peale kirjeldatud elluviimise perioodi (ei pea täitma, kui on asja soetamine)**  Projekti tulemused loovad aluse järgmisele etapile – MÄRT raviteekonna standardi piloteerimisele pilootmaakonnas Tervisekassa innovatsioonitoetuse raames. Piloteerimise käigus hinnatakse standardi rakendatavust ja mõju, mille tulemused on aluseks üleriigilisele rakendamisele. |

**14. Finantseelarve. Võib Excelis eraldi esitada ja kululiikide kaupa detailsemalt lahti kirjutada. Kululiigid on näitlikud ja neid võib muuta vastavalt tegevuse omapärale.**

| **Kululiigid taotletava summa osas** | **Kogus** | **Ühiku hind** | **Summa kokku** |
| --- | --- | --- | --- |
| ***1. Administreerimiskulu (meeskonna töötasu, asutuse rendi-, side-, valvekulud, raamatupidamine jne)*** |  |  |  |
| *Projektijuht*  *Projektijuht vastutab projekti tervikliku juhtimise, eesmärkide saavutamise ja aruandluse eest.*  *Peamised ülesanded:*   * *projekti üldkoordineerimine ja tööplaani täitmise tagamine;* * *meeskonnakoosolekute ja töögruppide töö suunamine;* * *suhtlus Sotsiaalministeeriumi, Tervisekassa ja partnerasutustega;* * *vahe- ja lõpparuande koostamine ning aruandlus toetuse andjale;* * *Tervisekassa innovatsioonitaotluse koostamise eestvedamine.* | *250 h*  *(I etapp 80 h ja II etapp 170 h)* | *40 EUR* | 10 000 EUR  (I etapp 3200 EUR, II etapp 6800 EUR) |
| *Projekti koordinaator*  *Koordinaator toetab projektijuhti igapäevases korralduslikus ja sisulises töös.*  *Peamised ülesanded:*   * *töögruppide töö ja koosolekute korraldamine (ajakava, protokollid, dokumendihaldus);* * *osapooltega kommunikatsiooni ja teabevahetuse tagamine;* * *projekti dokumentide ja aruandluse tehniline ettevalmistus;* * *töögruppide sisendi kogumine ja koondamine maakondliku piloteerimise kavandisse;* * *eetikakomitee ja innovatsioonitaotluse lisadokumentide vormistamine.* | *75 h (I etapp 25 h ja II etapp 50 h)* | *40 EUR* | 3000 EUR  *(I etapp 1000 EUR ja II etapp 2000 EUR)* |
| *Projektimeeskonna liikmed:*   * *5 psühhiaatrit (5 x 70 h)* * *3 vaimse tervise õde (3 x 60 h)* * *Perearst 60 h* * *Pereõde 60 h* * *Psühholoog 60 h* * *Patsientide esindaja 60 h*   *Orienteeruvad töömahud, võivad projekti jooksul muutuda.* | *770 h* | *50 EUR* | 38 500 EUR  (I etapp 12 500 EUR, II etapp 26 000 EUR) |
| *Konsultandid (ekspertliikmed, 2 x 20 h)* | *40 h* | *100 EUR* | 4000 EUR (I etapp 1000 EUR, II etapp 3000 EUR) |
| *2. Trükiste avaldamisega seotud kulud* |  |  |  |
| *3. Lähetus- ja koolituskulud (lähetusega seotud transpordi, majutuse ja osavõtutasu)* |  |  |  |
| *4. Ürituste korraldamine (koosolekute korraldamise kulud, sh ruumi ja tehnika rent, sõidukulu, lektorite tasu, majutus, teavitamine jne)* | *1* | *1500 EUR* | 1500 EUR (I etapp 750 EUR, II etapp 750 EUR) |
| *5. Asjade soetamine ja soetamisega seotud kulud, sh transport (mööbel, arvutid jne)* |  |  |  |
| *6. Hindamised, uuringud jne seotud kulud (sh lepingutasud, litsentsid jne)* |  |  |  |
| *7. Muud kulud (loetleda nimetusena)* |  |  |  |
| **Kulud kokku:** |  |  | **57 000 EUR** |
| **Millest I etapp** **november – detsember 2025** | | | **18 450 EUR** |
| **Millest II etapp jaanuar – veebruar 2026** | | | **38 550 EUR** |

**Kinnitused riigieelarvelise toetuse taotluse juurde**

Käesolevaga kinnitan taotlejana, et:

* ei ole saanud sama kulu hüvitamiseks toetust teistelt finantseerijatelt;
* ei ole varem saadud toetuste kohta aruande esitamise võlgnevust;
* ei ole tähtajaks tagastamata toetuse jääki ega maksmata tagasinõuet;
* ei ole ministeeriumi ega selle hallatava asutuse ametnik (töötaja) ega nendega seotud isik;
* meie suhtes ei ole algatatud pankrotimenetlust ega sundlikvideerimist ning puuduvad maksuvõlad;
* toetuse saamisel eraldatud toetust kasutatakse sihipäraselt ja otstarbekalt taotluses sätestatud eesmärkide täitmiseks;
* tegevuste kavandamisel ja elluviimisel kasutatakse keskkonnahoidlikke lahendusi.

Taotleja esindaja nimi

(allkirjastatud digitaalselt)

Anu Arold

esimees

Eesti Psühhiaatrite Selts